****

**УПИС ДЕЦЕ У ПРЕДШКОЛСКУ УСТАНОВУ ,,ПЧЕЛИЦА“ НЕГОТИН**

**за радну 2025/2026. годину**

**ПОШТОВАНИ РОДИТЕЉИ,**

Процес уписа деце у Предшколску установу ,,Пчелица“ Неготин за радну 2025/2026. годину биће реализован од **01.04.2025.-31.05.2025.**

Захтеви за упис подносиће се електронски, путем услуге ,,еВртић'' на порталу еУправе (<https://euprava.gov.rs/>) или лично попуњавањем захтева у Установи.

1. **ЕЛЕКТРОНСКИ УПИС**, преко **портала еУправе** ([https://euprava.gov.rs](https://euprava.gov.rs/?fbclid=IwAR0E_KEpuTQsAOouy1yn2_-Zl4lGwqVEoRZKZ3nlIC678ySCu88zbbS_dVA) ).

# Упутство за креирање корисничког налога, као и упутство за попуњавање електронске пријаве детета, можете добити на следећем линку: (<https://eid.gov.rs/sr-Cyrl-RS/registracija-korisnickim-imenom-i-lozinkom-za-gradjane-republike-srbije>)

Како попунити електронску пријаву за упис у вртић на Порталу Управа? (<https://euprava.gov.rs/media/Uputstva/Uputstvo_za_roditelje_eVrtic.pdf>)

2. **УПИС ДЕЦЕ** је могућ у установи сваког радног дана од 8-14 часова и потребно је са собом понети:

- Захтев за упис (преузима се у установи);

- Извод из матичне књиге рођених (фотокопија);

- Потврде о запослењу родитеља (за упис у јасле и вртић);

***Додатна документа***

***Документа којима се доказује статус детета/породице из осетљивих група:***

* За самохране родитеље (један од набројаних докумената):
* правоснажна судска пресуда или решење о самосталном вршењу родитељског права/лишењу родитељског права;
* извод из матичне књиге рођених за децу неутврђеног очинства;
* извод из матичне књиге умрлих за другог родитеља или решење надлежног органа о проглашењу несталог лица за умрло.
* За децу у хранитељским породицама или установама социјалне заштите:
* решење Центра за социјални рад о смештају детета у одговарајућу установу или хранитељску породицу или Уговор о хранитељству
* За децу са сметњама у психофизичком развоју:
* потврда надлежне здравствене институције
* За децу из породице у којој је дете које је тешко оболело или има сметње у психофизичком развоју:
* потврда изабраног педијатра
* За кориснике новчане социјалне помоћи:
* решење или потврда Центра за социјални рад да је породица корисник новчане социјалне помоћи
* За децу тешко оболелих родитеља:
* решење о инвалидитету или потврда изабраног лекара
* За остале осетљиве категорије:
* решење, потврда или препорука Центра за социјални рад да је породица под одређеном врстом ризика
* За лица на ослужењу казне:
* потврда казнено-поправне установе о издржавању казне.
* **ЗА УПИС У ЈАСЛЕНЕ И ВРТИЋКЕ ГРУПЕ**

**Потврда о здравственој способности детета за боравак у колективу** (предаје се васпитачима првог дана боравка детета у колективу, потврда не сме бити старија од 7 дана);

* **САМО ЗА ПРЕДШКОЛЦЕ**

**Потврда о обављеном систематском прегледу о психофизичкoj спремности детета за боравак у колективу детета (прилаже се уз Захтев за упис).**

*Упис у целодневни боравак:*

- јаслена група- деца рођена у периоду од 01.03.2023. до 31.08.2024. год;

- млађа васпитна група - од 01.03.2022. - 28.02.2023. год

- средња васпитна група - од 01.03.2021. - 28.02.2022. год

- старија васпитна група - од 01.03.2020. - 28.02.2021. год

*Упис у целодневни и полудневни боравак:*

- припремне предшколске групе којим припадају деца рођена од 01.03.2019. год. до 28.02.2020. год.

**ДЕЦА КОЈА СУ ВЕЋ УПИСАНА У ПРЕДШКОЛСКУ УСТАНОВУ НЕ УПИСУЈУ СЕ ПОНОВО ВЕЋ СЕ АУТОМАТСКИ ПРЕБАЦУЈУ У СТАРИЈУ ВАСПИТНУ ГРУПУ СЛЕДЕЋЕ РАДНЕ ГОДИНЕ.**

**Захтеви (комплетна документација) који се поднесу у току претходне радне године нису важећи у редовном уписном року за пријем деце за наредну радну годину.**

**Уколико дете није примљено у Установу (налази се на листи чекања), Захтев за упис и комплетна документација морају се поднети поново у току трајања редовног уписног рока, тј. од 01.04.-31.05.2025.године, за пријем деце од 01.09.2025.**

**Уписна комисија врши упис деце неколико пута годишње, по потреби, у складу са смештајним капацитетима и педагошким нормативима који су прописани законом и које смо у обавези да испоштујемо.**

 **ХВАЛА НА САРАДЊИ!**